రుతుపవనాలే మార్కెట్లకు దిక్సూచి
వచ్చేవారం మార్కెట్‌ మంత్రాంగం
ముంబయి, మే 29: సంస్కరణలజోష్‌తో కేంద్రం లోని బిజెపి పాలన మూడేళ్లు పూర్తి చేసుకున్న జోష్‌తో మార్కెట్లు రికార్డుస్థాయికి పెరగడం దేశీయ స్టాక్‌ ఇన్వెస్టర్లకు కొంత ఊపునిచ్చింది. మార్కెట్లు వారాంతంలో దుమ్ములేపేసాయి. మార్కెట్‌చరిత్రలోనే మొదటిసారిగా సెన్సెక్స్‌ 31వేల పాయింట్ల కు చేరింది. నిఫ్టీ కూడా ఇంట్రాడేలో 9600 మైలురాయిని అధిగమించింది. విదేశీ పోర్టుఫోలియో ఇన్వెస్టర్లు ఇటు దేశీయ ఫండ్స్‌ ఇన్వెస్టర్లు పెట్టుబడులు కుమ్మరించడంతో గతవారంలో మార్కెట్లు సరికొత్త గరి ష్టాలతో రికార్డులు సృష్టించాయి. ఇక వచ్చేవారం మార్కెట్లకు రుతుపవనాలే ట్రెండ్‌ నిర్దేశకులుగా నిలు స్తాయని నిపుణుల అంచనా. బుధవారం ప్రభుత్వం నాలుగోత్రైమాసిక ఆర్థికవృద్ధి గణాంకాలు విడుదల చేస్తుంది. డిసెంబరుత్రైమాసికంలో జిడిపి ఏడు శాతం వృద్ధితో ఉంది. నాలుగో త్రైమాసికంలో ఆర్థిక పురోభివృద్ధి గణాంకాలు మార్కెట్లలో సెంటిమెంట్‌ను ప్రభావితంచేస్తాయని అంచనా. 30-31తేదీకల్లా నైరుతి రుతుపవనాలు కేరళను తాకవచ్చంటూ వాతావరణశాఖ అంచనావేసిం ది. ప్రస్తుతం దేశవ్యాప్తంగా ఎండలు మండుతు న్నాయి. దీనివల్ల వర్షాల రాక మార్కెట్లపై చిరు జల్లును కురిపించే వీలుననట్లు అంచనా. దేశ ఆర్థికవ్యవస్థ పురోగతికి తోడ్పడే వ్యవసాయానికి నైరుతి రుతుపవనాలు కీలకమన్న సంగతి తెలిసిందే. ఇకపై వెలువడనున్నమరికొన్ని కంపెనీల నాలుగోత్రైమాసిక ఫలితాలు, చమురుధరలు రూపాయి మారకం వంటి ంవశాలకు సైతం మార్కెట్లలోప్రాధాన్యం ఉన్నట్లు వినిపిస్తోంది. సోమవారం నాలుగోత్రైమాసిక ఫలితాలుప్రకటించే కంపెనీలో ఎల్‌అండ్‌టి బిపిసిఎల్‌, కోల్‌ ఇండియా, ఎన్‌టిపిసి, పవర్‌ ఫైనాన్స్‌కార్ప్‌, పవర్‌గ్రిడ్‌కార్ప్‌ ఉన్నాయి. ఆటోదిగ్గజం ఎంఅండ్‌ఎం, మెటల్‌ బ్లూచిప్‌ హిందాల్కో 30న పనితీరును వెల్లడిస్తాయి. గురువారం నుంచి మేనెలకు వాహణ విక్రయాల వివరాలు వెల్లడి అవుతాయి. దీనితో ఆటోరంగ కౌంటర్లు వెలుగులో నిలిచే వీలుంది. ఇదేవిధంగా పెట్రో ఉత్పత్తుల ధరల సవరణ నేపథ్యంలో ఆయిల్‌ మార్కెటింగ్‌ కంపెనీలతోపాటు విమానయాన కంపెనీల కౌంటర్లకు జోష్‌ వచ్చే అవకాశం ఉంది. వీటితోపాటుగా ముడిచమురు ధరలు, డాలరుతో రూపాయి మారకం విలువలు కీలక కంపెనీల ఫలితాలు కూడా వచ్చేవారం మార్కెట్లకు దిశానిర్దేశం చేస్తాయనడంలో సందేహంలేదు.